Odense Adresse-Contoirs Efterretninger, 1840-10-21
De slesvigske Stænder. J Kundgjørelsen til disse hedder det under 5). Af Vore troe Provindsialstænders Betænkning angaaende Sprogforholdene i det nordlige Slesvig, have Vi med allerhøieste Tilfredshed bemærket den Omhu hvormed disse Forhold ere blevne overveiede og prøvede af Forsamlingen, og henvise Vi Samme i Almindelighed til Vort allerhøieste, i de vedkommende Distrikter til offentlig Kundskab bragte, Reskript af 14 Mai d. A. og til Cancellipatentet af samme Dato, hvorved disse Forhold ere blevne regulerede paa en Maade, der svarer til Vore i Hertugdømmet Slesvig boende dansktalende Undersaatters naturlige Rettigheder og i det Væsentlige overeensstemmende med de af Forsamlingens Majoritet fremsatte Forslag, ligesom Vi og, overeensstemmende med disse Forslag, ved Vor allerhøieste Underskrifville give den danske Text af Forordningerne retslig Gyldighed. Naar iøvrigt ogsaa det Andragende af Vore troe Provindsialstænder, at der i Skolerne i de Distrikter, hvor det danske Sprog er Kirke= og Skolesprog, maa nogle Timer ugentlig blive meddeelt de Børn, hvis Forældre udtrykkelig begjære saadant, Underviisning i det tydske Sprog, ved de af Os trufne Foranstaltninger er bleven tagen tilfølge, saa have Vidog af de af Minoriteten derimod anførte Grunde ikke kunnet ansee det for passende, at denne Underviisning blev meddeelt i de sædvanlige Skoletimer. Men idet Vi have foranstaltet, at de Børn, hvis Forældre maatte ønske saadant, i 3 Privattimer ugentlig, som af Lærerne skulle gives udenfor den sædvanlige Skoletid, erholde Leilighed til at lære det tydske Sprog, er der tillige, til Befordring af det af Forsamlingen angivne Øiemeed, draget Omsorg for, at Meddelelsen af denne Underviisning ikke skal være forbunden med nogen Bekostning for Forældrene, ligesom Vi ogsaa iøvrigt med Hensyn til Vortroe Provindsialstænders Ønsker have foranstaltet det Fornødne. Paa lige Maade ere Vore troe Provindsialstænders Forslag om at alle unødvendige latinske Ord og Talemaader maae undgaaes i Forretningsproget, blevet taget i Betragtning, og der er til Domstolene saavelsom til Advocaterne udgaaet en Opfordring om i deres Udfærdigelser at afholde sig fra alle unødvendige latinske Ord og Talemaader. Under 1) hedder det: "Den af Vore troe Provindsialstænder foreslaaede Adskillelse af Hertugdømmernes og Kongerigets Finantsvæsen have Vi, forsaavidt Udgifterne angaaer, fundet høist betænkelig, da den vilde føre til Ophævelsen af den imellem Hertugdommerne og Danmark stedfindende Forbindelse, ifølge hvilken de forskjellige Dele af Riget ingenlunde have betragtet Udgifterne til den hele Stats Vel som dem uvedkommende. Desuden ere i de Finantsoversigter, som ere blevne bekjendtgjorte for de 4 Aar fra 1835 til 1838, de Jndtægter, som tilflyde Finantserne fra Hertugdømmerne, udtrykkelig afsondrede fra dem, som indkomme fra Kongeriget. Og saa for Fremtiden vil dette blive iagttaget, og det vil derved bevirkes, at Hertugdømmerne stedse erholde Kundskab om, hvilket Forhold deres Bidrag til Statsudgifterne staaer til det Vidrag, som Kongeriget yder. Den endvidere foreslaaed Forandring af den collegiale Forvaltning, og navnlig Oprettelsen af et Overregnskabskammer, udkræver den modneste Overveielse.